PolyAgent/wiki_georgian_en_parallel_20231101 huggingface dataset:
შალვა ალხაზიშვილი

შალვა ალხაზიშვილი
შალვა ილიას ძე ალხაზიშვილი (დ. 27 მარტი, 1899, თბილისი — გ. 19 ივნისი, 1980, იქვე ) — ქართველი კრიტიკოსი, ხელოვნებათმცოდნე, საქართველოს ხელოვნების დამსახურებული მოღვაწე (1967).
ბიოგრაფია
მასწავლებლობდა ქ. ახალქალაქსა და თბილისში. 1924 წელს „ფუტურისტ-ლეფელების“ ჯგუფის წევრი გახდა. ამავე წლიდან ალხაზიშვილის კრიტიკულ-თეორიული წერილები ლიტერატურისა და ხელოვნების აქტუალურ საკითხებზე იბეჭდებოდა იმდროინდელ პრესაში (ჟურნალი „ლიტერატურა და სხვა“, „მნათობი“, „მემარცხენეობა“, „საბჭოთა ხელოვნება“). ალხაზიშვილი თანაავტორია კინოფილმების „საბა“ (1928, რეჟისორი მიხეილ ჭიაურელი) და „საკანი №79“ (1930, რეჟისორი ზაქარია ბერიშვილი) სცენარებისა.
ლიტერატურა
ენციკლოპედია „საქართველო“, ტ. 1, გვ.117, თბ., 1975
ქართველი ხელოვნებათმცოდნეები
ქართველი კრიტიკოსები
დაბადებული 27 მარტი
დაბადებული 1899
გარდაცვლილი 19 ივნისი
გარდაცვლილი 1980
ებრაული სამოსი

ებრაული სამოსი — საუკუნეების განმავლობაში სხვადასხვა ქვეყანაში მცხოვრები ებრაელები იძულებულნი იყვნენ, ჩაეცვათ ან ჰქონოდათ რაიმე აქსესუარი, რომელიც მათ მოსახლეობის დანარჩენი ნაწილისაგან გამოარჩევდა. ჩაცმის თაობაზე თავად ებრაელების მიერ შექმნილ ნორმებს ჰალახის კოდექსი და „ცნიუტის“ წესი არეგულირებს. ებრაელებში განირჩევა ტანისამოსის სადა ფერი, სიგრძე, ქამრის ადგილი, თმის საბურავი მამაკაცებისა და ქალებისთვის. დაშვებულია და მკაცრად აკონტროლებენ სხეულის კანის დაფარვას გარკვეულ ადგილებში. მიზანშეწონილია ნაკლები სამკაული და ა. შ. სწორედ ყველაფერი აქედან გამომდინარე შეგვიძლია ვთქვათ, რომ ეს ყველაფერი ებრაელთა მოკრძალებულობასა და სისადავეს უსვამს ხაზს და განურჩევლად სქესისა, ამ წესს ყველა ორთოდოქსი ებრაელი იცავს.
საინტერესოა ებრაული ქუდი, ამ პატარა, მრგვალ ქუდს, რომელიც კეფის ზედა ნაწილს ფარავს, კიპას ეძახიან.თავდაპირველად, თავსაბურავი ღმერთთან კონტაქტის სიმბოლოდ მიაჩნდათ. უფლის მსახურება (ლოცვა, კურთხევა, თორას შესწავლა) მხოლოდ თავსაბურავით ხდებოდა. მოგვიანებით, ზოგიერთმა ებრაელმა საერთოდ უარი თქვა კიპას მოხსნაზე. ამით ებრაელები იმის დემონსტრირებას ახდენენ, რომ მათი ყოველი ქმედება ღვთის მსახურებისკენაა მიმართული, რომ უფლის არსებობას აღიარებენ და მას საკუთარ თავზე მეტად აფასებენ. კიპა მამაკაცის ტრადიციული ქუდია, თუმცა მას თანამედროვე, კონსერვატიული იუდაიზმის მიმდევარი ქალებიც ატარებენ.
ებრაული წესის - ჰალახის მიხედვით, დაქორწინებულმა ქალმა თმა უნდა დაიფაროს, რათა გარშემომყოფმა მამაკაცებმა იცოდნენ, რომ მას ქმარი ჰყავს. ტრადიციის მიმდევარი დაქორწინებული ქალები კი ატარებენ ქუდებს, ბერეტებსა და პარიკებს განსხვავებული ორნამენტებითა და ფერებით.
ძირითადად უნდა აღინიშნოს, რომ ქალები იცვამენ ზედა სამოსს, რომლის მკლავებიც იდაყვის ქვემოთ მთავრდება. ეს სამოსი ტანზე მომდგარი არ უნდა იყოს და მას ქამარიც ხალვათად უნდა ერტყას. სისადავის კანონი ფერებზეც ვრცელდება. კაბები და ქვედატანები, რომლებსაც ტრადიციის დამცველი იცვამენ, მუხლს ქვემოთ სიგრძისაა. ზოგიერთი ქალი მამაკაცებს საზოგადოებაში შარვალს არ ატარებს.
შაბათობით ტრადიციის მიმდევარი ქალები თეთრ წინსაფარს ატარებენ (რეპროდუქციული ორგანოების სიწმინდის დასაცავად), სინაგოგაში კი კონსერვაციულად აცვიათ.
ტრადიციული ებრაელების უმეტესობა არ ატარებს ღია ფეხსაცმელს, სანდალში კი წინდას იცვამს.
საინტერესოა ასევე, აბრეშუმის გრძელი პალტო ბეკიშესხასიდი ებრაელები მას ატარებენ ძირითადად შაბათობით, ებრაულ დღესასწაულებზე, ქორწილებზე.
მას შემდეგ, რაც XX საუკუნეში ბეწვი მოდიდან გადავიდა, ისრაელში თახვის ტყავის ქუდმა სახეცვლილება განიცადა და ჰომბურგად გადაკეთდა, რაც იმას ნიშნავს, რომ მას ბეწვის საბურველი აღარ ჰქონდა. ჰომბურგის ქვეშ ტრადიციული ებრაელები კულულებს ატარებენ.
რესურსები ინტერნეტში
ჩაცმის წესები
ებრაული სამოსი
ებრაული კულტურა
ლუდვიგის არხი

ლუდვიგის არხი — სანაოსნო არხი გერმანიის სამხრეთ ნაწილში, ბავარიის მხარეში. აკავშირებს მდინარეებს მაინსა და ალტმიულს (დუნაის შენაკადი). არხი გაიყვანეს 1836-1845 წლებში. სიგრძე 172 კილომეტრი. მცირე გამტარუნარიანია. არხზე გაშენებულია ქალაქები ნიურნბერგი, ფიურთი, ერლანგენი, ბამბერგი.
ლიტერატურა
გერმანიის არხები
დავით გვრიტიშვილი

დავით გვრიტიშვილი
დავით ვლადიმერის ძე გვრიტიშვილი (დ. 15 თებერვალი, 1915, სოფელი იკოთი, ახლანდელი ახალგორის მუნიციპალიტეტი — გ. 20 ოქტომბერი, 1969, თბილისი) — ქართველი ისტორიკოსი, ისტორიის მეცნიერებათა დოქტორი, პროფესორი.
ბიოგრაფია
დაამთავრა თბილისის სახელმწიფო უნივერსიტეტის ისტორიის ფაკულტეტი 1938 წელს. 1942–1943 წლებში იბრძოდა II მსოფლიო ომში. 1943 წლიდან მუშაობდა თბილისის სახელმწიფო უნივერსიტეტისა და ივანე ჯავახიშვილის სახელობის ისტორიის ინსტიტუტში; 1956–1961 წლებში იყო თსუ ისტორიის ფაკულტეტის დეკანი; 1961–1969 წლებში საქართველოს ისტორიის კათედრის პროფესორი. მან მნიშვნელოვანი წვლილი შეიტანა XIII-XVIII სს-ის საქართველოს სოციალ-ეკონომიკური და პოლიტიკური ისტორიის შესწავლის საქმეში, გამოიკვლია ქართველი ყმა-გლეხობის, ფეოდალური ქალაქების (თბილისი, გორი), საზოგადოებრივი აზროვნებისა და კულტურის ისტორიის მთელი რიგი საკითხები.
დაკრძალულია მწერალთა და საზოგადო მოღვაწეთა დიდუბის პანთეონში.
ბიბლიოგრაფია
ფეოდალური საქართველოს სოციალური ურთიერთობის ისტორიიდან : ქართლის სათავადოები (ავტორი). - თბილისი, სახელგამი, 1955. - 512გვ.
გორის ისტორია (ავტორი). - თბილისი, სახელგამი, 1954. - 303გვ.
ივანე ჯავახიშვილი : მონოგრაფია (ავტორი). - თბილისი, საბლიტგამი, 1949. - 148გვ.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 105, თბ., 1994
რესურსები ინტერნეტში
ბიოგრაფიული ლექსიკონი — დავით გვრიტიშვილი — საქართველოს პარლამენტის ეროვნული ბიბლიოთეკა
ქართველი ისტორიკოსები
დაბადებული 15 თებერვალი
დაბადებული 1915
გარდაცვლილი 20 ოქტომბერი
გარდაცვლილი 1969
დიდუბის პანთეონში დაკრძალულები
ახალგორის მუნიციპალიტეტში დაბადებულები
ჯორჯტაუნი (მრავალმნიშვნელოვანი)

ჯორჯტაუნი (მრავალმნიშვნელოვანი)
ჯორჯტაუნი შეიძლება აღნიშნავდეს:
ჯორჯტაუნი — გაიანის დედაქალაქი
ჯორჯტაუნი — ქალაქი მალაიზიაში
ჯორჯტაუნი — გაერთიანებული სამეფოს ზღვისიქითა ტერიტორიის კაიმანის კუნძულების დედაქალაქი
Polyrhachis demangei

Polyrhachis demangei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
Uñón District

Uñón District is one of fourteen districts of the province Castilla in Peru.
See also
Qullpa
Yanqha
References
Districts of the Castilla Province
Districts of the Arequipa Region
გორაფის ტბა

გორაფის ტბა
გირაფის ტბა, ყვარაშის ტბა — ტბა საქართველოში, გულრიფშის მუნიციპალიტეტში. მდებარეობს ჩხალთის ქედის ჩრდილო-აღმოსავლეთ კალთაზე, ზღვის დონიდან 2175 მ-ზე. გორაფის ტბის ქვაბული წარმოადგენს მყინვარულ კარს. წყლის სარკის ფართობია 0,08 კმ², აუზის ფართობი 2,8 კმ², საშუალო სიღრმე 7,7 მ, მაქსიმალური სიღრმე 15,6 მ. საზრდოობს თოვლის, წვიმისა და მიწისქვეშა წყლებით. გამდინარეა. გორაფის ტბიდან გაედინება მდინარე ჩხალთის მარჯვენა შენაკადი ყვარაში. ტბის წყალი მტკნარი, სუფთა და გამჭვირვალეა. ფერი მოლურჯო. ზაფხულში ზედაპირზე წყლის ტემპერატურა 15–16 °C-ია. ფსკერთან ტემპერატურა დაახლოებით 4 °C უდრის. ნოემბრიდან მაისამდე ტბა ყინულის სქელი ფენითაა დაფარული. ტბაში გავრცელებულია კალმახი. ყვარაშის ტბა შეტანილია „საქართველოს წითელ წიგნში“.
სქოლიო
აფხაზეთის ავტონომიური რესპუბლიკის ტბები
Jedi Mind Tricks

Jedi Mind Tricks (JMT) — ამერიკული ანდერგრაუნდული ჰიპ-ჰოპ ჯგუფი, დაარსებული ორი სკოლის მეგობრის — რეპერ ვინი პაზის (ვინჩენზო ლუვინერი) და პროდიუსერ Stoupe the Enemy of Mankind-ის (კევინ ბოლდუინი) — მიერ. 1999 წელს რეპერი ჯას ალა შეუერთდა ჯგუფს მეორე სტუდიური ალბომის, Violent by Design-ის ჩასაწერად. მან მალევე დატოვა ჯგუფი, მაგრამ 2006 წელს დაბრუნდა და დაიწყო მუშაობა ჯგუფის მეექვსე სტუდიურ ალბომზე A History of Violence. 2011 წელს სტუპმა დატოვა ჯგუფი, რადგან „Jedi Mind Tricks-ს გულს ვეღარ უდებდა“. 2013 წელს ჯუსი კვლავ წავიდა ჯგუფიდან, ხოლო სტუპი 2015-ში დაბრუნდა.
Jedi Mind Tricks-ს აქვს ნამუშევარი როგორც ადგილობრივ რეპერებთან, ისე ვეტერანებთან, როგორებიცაა GZA, Kool G Rap, 7L & Esoteric, შონ პრაისი, რას კასი, Canibus, Percee P, Killah Priest, Immortal Technique, Block McCloud, Virtuoso, Louis Logic, R.A. the Rugged Man, Tragedy Khadafi, Chief Kamachi, Necro და Ill Bill. ჯგუფს გაყიდული აქვს 250 000 ალბომზე მეტი აშშ-ში და 450 000 ალბომზე მეტი — მსოფლიოს მასშტაბით.
დისკოგრაფია
The Psycho-Social, Chemical, Biological & Electro-Magnetic Manipulation of Human Consciousness (1997)
Violent by Design (2000)
Visions of Gandhi (2003)
Legacy of Blood (2004)
Servants in Heaven, Kings in Hell (2006)
A History of Violence (2008)
Violence Begets Violence (2011)
The Thief and the Fallen (2015)
The Bridge and the Abyss (2018)
The Funeral and the Raven (2021)
რესურსები ინტერნეტში
ჯგუფის ოფიციალური საიტი
სქოლიო
ანდერგრაუნდული ჰიპ-ჰოპ ჯგუფები
რევაზ იაშვილი

რევაზ იაშვილი
რევაზ იოსების ძე იაშვილი (დ. 16 ივლისი, 1929, თბილისი — გ. 2 აგვისტო, 1996) — ქართველი კერამიკოსი, თანამედროვე ქართული შავ-კრიალა კერამიკის ფუძემდებელი. საქართველოს დამსახურებული მხატვარი (1965).
ბიოგრაფია
1953 წელს დაამთავრა თბილისის სამხატვრო აკადემია. თბილისის სამხატვრო აკადემიის პედაგოგი (1974 წლიდან პროფესორი). მისი ნამუშევრებისათვის დამახასიათებელია ლაკონიური და მეტყველი ფორმები, უბრალოება, პლასტიკურობა, დეკორატიულობა, ეროვნული ტრადიციების ელემენტების ჰარმონიული შერწყმა თანამედროვე მხატვრულ ფორმებთან. მნიშვნელოვანი ნამუშევრები: საღვინე ჭურჭლები— "ირემი“ (1960, ოქროს მედალი მოსკოვის სასოფლო სამეურნეო გამოფენაზე), „ხარი“ (1963, ვერცხლის მედალი პრაღის კერამიკის მსოფლიო გამოფენაზე); გააფორმა წყაროები ზედაზენზე (1965), რიკოთის უღელტეხილზე (1966), წყალტუბოში (1966.)
დაკრძალულია თბილისში საბურთალოს პანთეონი.
ლიტერატურა
რესურსები ინტერნეტში
დაბადებული 16 ივლისი
დაბადებული 1929
გარდაცვლილი 2 აგვისტო
გარდაცვლილი 1996
ქართველი კერამიკოსები
თბილისის სახელმწიფო სამხატვრო აკადემიის კურსდამთავრებულები
თბილისში დაბადებულები
საუზ-ფორკის კაშხალი

საუზ-ფორკის კაშხალი განლაგებული იყო ტბა კონემოზე, ხელოვნურ წყალსაცავზე საუზ-ფორკის მახლობლად პენსილვანიაში, აშშ. 1889 წლის 31 მაისს განიცადა კატასტროფა, რის შედეგადაც მილიონობით ტბის წყალმა გაარღვია კაშხალი და დატბორა ტერიტორიები 23 კილომეტრის მოშორებითაც კი. ეს მოვლენა ისტორიაში შევიდა როგორც ჯონსტაუნის წყალდიდობა.
საუზ-ფორკის კაშხალი თავდაპირველად პენსილვანიის თანამეგობრობამ 1838–1853 წლებში ააგო, როგორც საარხო სისტემის წყალსაცავი შტატის მთავარი ხაზის საჯარო სამუშაოების არხის აუზისთვის ჯონსტაუნში. თანამეგობრობამ იგი მიატოვა და გაიყიდა პენსილვანიის რკინიგზაზე, შემდეგ კიდევ ერთხელ გაიყიდა კერძო ინტერესების დასაკმაყოფილებლად.
რესურსები ინტერნეტში
ჯონსტაუნის წყალდიდობის მუზეუმი
ლიტერატურა
1889 წლის კატასტროფები
კატასტროფები აშშ-ში
ლასხედარი (მრავალმნიშვნელოვანი)

ლასხედარი (მრავალმნიშვნელოვანი)
ლასხედარი შეიძლება აღნიშნავდეს:
ლასხედარი — ხეობის ტიპის მყინვარი;
ლასხედარი — უღელტეხილი საქართველოში.
ავენარიუსის სახლი

ავენარიუსის სახლი — ისტორიული შენობების კომპლექსი სესტრორეცკში. აგებულია XIX საუკუნეში. მიეკუთვნება ფედერალური მნიშვნელობის კულტურული მემკვიდრეობის ძეგლთა სიას. სახლი მდებარეობს ფედოტოვის ქუჩაზე № 42/22-ში. კარ-მიდამოს შემადგენლობაში შედის შენობა (ნანგრევებადაა შემორჩენილი), შადრევანი, ოთხი ქანდაკება და პარკი სესტრორეცკის ხელოვნური ტბის ნაპირზე. ამჟამად ერთ-ერთ შენობაში მოქმედებს სანატორიუმ „ტარხოვსკის“ ფილიალი სანატორიულ-კურორტული კომპლექსი „დასავლეთი“. კარ-მიდამოს მთავარი შენობა აგებულია ჩრდილოეთის მოდერნის არქიტექტურულ სტილში.
კარ-მიდამომ სახელი მიიღო რუსი ინჟინრის პეტრე ალექსანდრეს ძე ავენარიუსის გვარის მიხედვით.
ისტორია
თავდაპირველად სახლი ეკუთვნოდა თავად სვიატოპოლკ-მირსკის. 1910 წელს მოხდა მისი კაპიტალურ რემონტი არქიტექტორ ი. პ. ვოლოდიხინის პროექტით.
1923 წლიდან კარ-მიდამოს შენობებში განათავსეს სანატორიუმი. ტარხოვსკის სანატორიუმი ჩამოყალიბდა 1933 წელს. დიდი სამამულო ომის დროს მასში განთავსებული იყო ჰოსპიტალი, რომელიც შემდეგ მდებარეობვა ცერეპოვეცში, კიროვში, ვოლოგდაში, პერმში. 1945 წლიდან ჰოსპიტალი კვლავ სანატორიუმად გადააკეთეს. 1948 წელს ტერიტორიას შემოავლეს ტანკსაწინააღმდეგო თხრილი და ბლინდაჟები. 1973 წლიდან მოყოლებული ესაა სანატორიუმი სადაც გულით ავადმყოფებს მკურნალობენ.
აღნიშნული ტერიტორია მთელი თავისი შენობებით იმყოფება რუსეთის თავდაცვის სამინისტროს ბალანსზე. 2010 წლიდან ავარიული მდგომარეობის გამო სანატორუმმა შეწყვიტა მუშაობა და მოხდა შენობის დაკონსერვება.
ლიტერატურა
Курортный район. Страницы истории. Выпуск 1-3. СПб. изд. «Остров». 2005—2008 гг.
რესურსები ინტერნეტში
Есть Фотография дома Авенариуса после ремонта
Центральная библиотека им. М. М. Зощенко
Виртуальный музей Курортного района
http://sestroretsk-1.narod.ru/history3.htm
http://lite.soiuz.ru/sng/polosa/sestrorets/istoria/
http://zelenogorsk.spb.ru/railway/rw_dir_sestr.php
https://web.archive.org/web/20081016070746/http://arkadiy-spb.by.ru/sestr_zd1.htm
სანქტ-პეტერბურგის კულტურული მემკვიდრეობის ფედერალური ობიექტები
ლოპატინსკი

ლოპატინსკი
საკუთარი სახელი ლოპატინსკი შეიძლება აღნიშნავდეს შემდეგს:
გვარი
ნიკოლაი ლოპატინსკი — ლიტველი სახელმწიფო მოხელე და მწიგნობარი.
ფაუსტი ლეოს ძე ლოპატინსკი — უკრაინელი საბჭოთა კინორეჟისორი.
თეოფილაქტე (ლოპატინსკი) — რუსეთის მართლმადიდებელი ეკლესიის მღვდელთმთავარი.
ლევ ვასილის ძე ლოპატინსკი — უკრაინელი მსახიობი და დრამატურგი.
ლევ გრიგორის ძე ლოპატინსკი — უკრაინელი ენათმეცნიერი, ლინგვისტი.
ბორის ლეოს ძე ლოპატინსკი — უკრაინელი მხატვარი.
იაროსლავ ბორისის ძე ლოპატინსკი — უკრაინელი საბჭოთა მათემატიკოსი.
ლიდია ლოპატინსკი — სოციალისტური შრომის გმირი (1966).
ტოპონიმი
ლოპატინსკი — ყოფილი დასახლება. 2004 წლიდან ქალაქ ვოსკრესენსკის ნაწილი.
იხილეთ აგრეთვე
ლოპატინი
I Can't Quit You Baby

I Can't Quit You Baby
„I Can't Quit You Baby“ — უილი დიქსონის სიმღერა. იგი პირველად 1956 წელს, ოტის რაშის მიერ ჩაიწერა.
სიმღერის ერთ-ერთი ვერსია ჩაწერილია ინგლისური როკ-ჯგუფ ლედ ზეპელინის მიერ. იგი გამოვიდა 1969 წელს, ალბომზე Led Zeppelin.
რესურსები ინტერნეტში
ლედ ზეპელინის ოფიციალური საიტი
სქოლიო
ლედ ზეპელინის სიმღერები
1956 წლის სიმღერები
1969 წლის სიმღერები
უილი დიქსონის სიმღერები
ოტის რაშის სიმღერები
ფინური შპიცი

ფინური შპიცი — ძაღლის ჯიში, რომელიც გამოყვანილია ფინეთში უძველეს ხანაში.
ფინური შპიცის მსგავსი ძაღლები, შესაძლოა თან ახლდნენ ფინელების წინაპრებს, როდესაც ისინი პირველად მივიდნენ თანამედროვე ფინეთის ტერიტორიაზე. საუკუნეების მანძილზე ეს ჯიში ფინეთის და კარელიის აღმოსავლეთ ნაწილში ბინადრობდა, რევოლუციის შემდეგ კარელიაში მცხოვრებ ძაღლებს კარელიურ-ფინურ ლაიკებს უწოდებდნენ.
ეს თითქმის კატასავით დამოუკიდებელი, შრომისმოყვარე და ფინეთში პოპულარული მონადირე ძაღლია. გააჩნია გასაოცარი ხმა, რაც კიდევ ერთი დადებითი თვისებაა მის დარაჯობის და ნადირობის ნიჭთან ერთად. ტყეში მიწაზე დგომისას, მას ესმის ფრინველის ფრთების ხმა და იმ ხესთან მიდის, რომელზეც ფრინველი დაჯდა, ამის შემდეგ განუწყვეტლივ ყეფს, სანამ მონადირე არ მოვა. ზუსტად ასევე ნადირობს შპიცი ციყვებზე.
დამოუკიდებელ და მამაც შპიცებს ძლიერ ყინვაშიც კი უყვარს მუშაობა. მას აქვს ძლიერი უკანა თათები, თითებს შორის ბეწვია, აქვს პატარა, წაწვეტებული ყურები, თვალები საშუალო ზომისაა, მუქი, ცოცხალი. კუდი ზურგისკენაა დახვეული. ეს წინდახედული, მაგრამ მხიარული, საშუალო ზომის ძაღლი ძალიან პოპულარულია დიდ ბრიტანეთსა და ჩრდილოეთ ამერიკაში.
რესურსები ინტერნეტში
ფინური შპიცი
შპიცისმაგვარი ძაღლები
ფინური წარმოშობის ძაღლის ჯიშები
Bilyanska

Bilyanska is a village in Smolyan Municipality, located in the Smolyan Province of southern Bulgaria. The village is located 174.093 km from Sofia. As of 2007, the village had a population of 29 people.
References
Villages in Smolyan Province
მონტანია (ესპირიტუ-სანტუ)

მონტანია (ესპირიტუ-სანტუ)
მონტანია — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 0 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მონტანიის შემადგენლობაში.
2010 წლის მონაცემებით, მოსახლეობა 17 849 ადამიანს შეადგენდა, მოსახლეობის სიმჭიდროვე 16.24 კმ²-ზე. ფართობი 1 098 კმ²-ია.
იხილეთ აგრეთვე
ესპირიტუ-სანტუ
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები
მოსახლეობის 2011 წლის შეფასება
ესპირიტუ-სანტუს შტატის მუნიციპალიტეტები
]
ასამპშენი (კუნძული)

ასამპშენი (კუნძული)
ასამპშენი — მარჯნის კუნძული სეიშელის გარე კუნძულების ალდაბრის კუნძულების შემადგენლობაში. მდებარეობს 28 კმ-ში სამხრეთით ატოლ ალდაბრიდან. ფართობი შეადგენს 11,07 კმ²-ს. კუნძულის დასავლეთის მხარეს მდებარეობს პატარა დასახლებული პუნქტი (7 ადამიანი) სანაპირო პლაჟით. ორ დიდ ქვიშის დიუნას უკავია მკაფიო ადგილი კუნძულის სამხრეთ-აღმოსავლეთში, ერთ-ერთის სიმაღლე 32 მეტრია.
გუანოს უკონტროლო მოპოვების შედეგად, რომელიც გრძელდებოდა თვით 1983 წლამდე, კუნძულზე ჭარბობს შიშველი კლდეები და გამოქვაბულები, რომლებიც იშვიათად დაფარულია ღარიბი მცენარეულობით.
კუნძულზე ბინადრობს ფელზუმების სახეობის ენდემური ხვლიკების ქვესახეობა სეიშელის დღის გეკონი — Phelsuma abbotti sumptio.
კუნძულის სამხრეთით მდებარეობს ქოქოსის პალმის პლანტაციები. კუნძულზე არსებობს ასამპშენის აეროპორტი.
რესურსები ინტერნეტში
კუნძული ასამპშენი
სქოლიო
სეიშელის კუნძულების კუნძულები
ინდოეთის ოკეანის კუნძულები
აფრიკის კუნძულები
Hackney Diamonds

Hackney Diamonds — ინგლისური როკ-ჯგუფ როლინგ სტოუნზის 24-ე ბრიტანული და 26-ე ამერიკული სტუდიური ალბომი, რომელიც გამოვიდა 2023 წლის 20 ოქტომბერს, ლეიბლზე Polydor. მის ჩაწერაში აგრეთვე მონაწილეობდნენ ელტონ ჯონი, ლედი გაგა, პოლ მაკ-კარტნი, სტივი უანდერი და ჯგუფის ყოფილი წევრი, ბილ უაიმენი. ეს არის როლინგ სტოუნზის ორიგინალური სტუდიური მასალის შემცველი პირველი ალბომი A Bigger Bang-ის და მისი პირველი სტუდიური ალბომი დრამერ ჩარლი უოტსის გარდაცვალების შემდეგ. კრიტიკოსებმა ალბომი დადებითად შეაფასეს, ხოლო რამდენიმემ მას ჯგუფის რამდენიმე ათწლეულის განმავლობაში საუკეთესო ალბომიც უწოდა. ალბომს თან ახლდა პრომოკამპანია სინგლებით, მუსიკალური ვიდეოებით, პრესაში პუბლიკაციებით თუ სხვა ნაწარმით.
სიმღერების სია
ყველა სიმღერის ავტორები: ჯეგერი/რიჩარდსი, გარდა მითითებულისა.
„Angry“ (ჯეგერი/რიჩარდსი, ენდრიუ უოტი) – 3:46
„Get Close“ (ჯეგერი/რიჩარდსი, უოტი) – 4:10
„Depending On You“ (ჯეგერი/რიჩარდსი, უოტი) – 4:03
„Bite My Head Off“ – 3:31
„Whole Wide World“ – 3:58
„Dreamy Skies“ – 4:38
„Mess It Up“ – 4:03
„Live by the Sword“ – 3:59
„Driving Me Too Hard“ – 3:16
„Tell Me Straight“ – 2:56
„Sweet Sounds of Heaven“ – 7:22
„Rolling Stone Blues“ (მადი უოტერსი) – 2:41
პერსონალი
როლინგ სტოუნზი
მიკ ჯეგერი – წამყვანი და ბეკ-ვოკალები, გიტარა, პერკუსია, ჰარმონიკა („Rolling Stone Blues“), პროდიუსერი
კით რიჩარდსი – გიტარა, ბას-გიტარა, ბეკ-ვოკალები, წამყვანი ვოკალი („Tell Me Straight"), პროდიუსერი
ჩარლი უოტსი – დასარტყმელი საკრავები („Mess It Up“ და „Live by the Sword")
რონი ვუდი – გიტარა, ბას-გიტარა, ბეკ-ვოკალები
დამატებითი პერსონალი
პოლინა ალმირა – მხატვრული გაფორმება
მეტ კლიფორდი – კლავიშებიანი საკრავები
მეტ კოლტონი – მასტერინგი
სერბან გენეა – მიქსი
ელტონ ჯონი – პიანინო („Get Close“ და „Live by the Sword“)
დერილ ჯოუნზი – ბას-გიტარა
სტივ ჯორდანი – დასარტყმელი საკრავები
ლედი გაგა – ვოკალი („Sweet Sounds of Heaven")
პოლ ლამალფა – ხმის მიქსი
პოლ მაკ-კარტნი – ბას-გიტარა („Bite My Head Off“))
დონ უოსი – პროდიუსერი
ენდრიუ უოტი – ხმის მიქსი, პროდიუსერი
სტივი უანდერი – კლავიშებიანი საკრავები და ფორტეპიანო („Sweet Sounds of Heaven“)
ბილ უაიმენი – ბას-გიტარა („Live by the Sword")
რესურსები ინტერნეტში
ალბომის ანონსი ჯიმ ფელონის მონაწილეობით
The Rolling Stones after six decades: „We've got to keep going. When you've got it, flaunt it, you know?" CBS Sunday Morning-ზე
სქოლიო
2023 წლის ალბომები
ალბომები ენდრიუ უოტის პროდიუსერობით
ალბომები დონ უოსის პროდიუსერობით
ალბომები The Glimmer Twins-ის პროდიუსერობით
Polydor Records-ის ალბომები
როლინგ სტოუნზის ალბომები
ბაიროითის ევანგელიკური საეკლესიო მუსიკის უმაღლესი სკოლა

ბაიროითის ევანგელიკური საეკლესიო მუსიკის უმაღლესი სკოლა —
სახელმწიფო სტატუსის მქონე საეკლესიო უმაღლესი სკოლა ბავარიაში. უმაღლესი სასწავლებლის რექტორი 2019 წლის 1 ოქტომბრიდან არის ვოლფგანგ დებერლაინი, ხოლო სკოლის პრორექტორები არიან თომას ალბუსი და მარკო ზდრალეკი.
სასწავლო განყოფილებები
2013 წლის გაზაფხულის სემესტრიდან მოყოლებული სკოლაში სწავლება გადაყვანილი იქნა ბაკალავრისა და მასტერის ახალ სისტემაზე.
სკოლა შემდეგ განყოფილებებზე სთავაზობს სწავლის მსურველთ საბუთების შეტანას:
საბაკალავრო
Bachelor of music, ევანგელიკური საეკლესიო მუსიკა.
Bachelor of music, საფორტეპიანო პედაგოგიკა.
Bachelor of music, ორღანი
Bachelor of music, სადირიჟორო ხელოვნება (მთავარი მიმართულება გუნდის ხელმძღვანელი)
მასტერი
Master of music, ევანგელიკური საეკლესიო მუსიკა.
Master of music, საინსტრუმენტო პედაგოგიკა ან/და ვოკალის პედაგოგიკა შემდეგი მიმართულებებით:
ფორტეპიანო.
ორგანი.
ვოკალი (ხმის ფორმირება).
Master of music, სამუსიკო ხელმძღვანელი საინსტრუმენტო საქმე ან/და ვოკალის ვოკალის ხელოვნება შემდეგი მიმართულებებით:
გუნდის ხელმძღვანელი.
ბავშვთა გუნდის ხელმძღვანელი, ყმაწვილთა გუნდის ხელმძღვანელი.
სასულე გუნდის ხელმძღვანელი.
ანსამბლის ხელმძღვანელი/პოპულარული მუსიკა.
დამატებით
საეკლესიო მუსიკალური გამოცდის (C საფეხურის) ჩაბარების შესაძლებლობა.
რესურსები ინტერნეტში
ბავარიის უმაღლესი სასწავლებლები
ჯადოსნური ცხოველები და სად ვიპოვოთ ისინი (ფილმი)

ჯადოსნური ცხოველები და სად ვიპოვოთ ისინი (ფილმი)
„ჯადოსნური ცხოველები და სად ვიპოვოთ ისინი“ — 2016 წლის ფენტეზის ჟანრის მხატვრული ფილმი, გადაღებული რეჟისორ დევიდ იეიტსის მიერ. იგი არის „ჰარი პოტერის“ ფილმების სერიის პირველი დამატებითი ფილმი, ნაწილობრივ ეფუძნება ჯ. კ. როულინგის ამავე სახელწოდების წიგნს და გადაღებულია მწერლის სადებიუტო სცენარის მიხედვით და მისივე პროდიუსერობით.
ფილმში მთავარ როლს ასრულებს ედი რედმეინი, ხოლო მეორეხარისხოვან როლებში არიან კეთრინ უოტერსტონი, დენ ფოგლერი, ელისონ სუდოლი, ეზრა მილერი, სამანთა მორტონი, ჯონ ვოიტი, კარმენ ეჯოგო, რონ პერლმანი და კოლინ ფარელი. „ჯადოსნური ცხოველები. სად ვიპოვოთ ისინი“ არის პირველი „ჯადოსნური ცხოველების“ ფილმების სერიაში და მეცხრე როულინგის ჯადოსნური სამყაროს სერიის ეკრანიზაციებში.
ფილმის პრემიერა გაიმართა ნიუ-იორკში 2016 წლის 10 ნოემბერს. მსოფლიო კინოგაქირავებაში იგი ჩაეშვა 2016 წლის 18 ნოემბერს, 3D, IMAX 4K Laser და სხვა ფორმატებში. კრიტიკოსებისგან და ძირითადი მაყურებლებისგან დადებითი შეფასებებით, „ჯადოსნური ცხოველების“ შემოსავალმა 814 მილიონი აშშ დოლარი შეადგინა და 2016 წლის ყველაზე შემოსავლიანი ფილმების სიის მერვე ადგილზე მოახვედრა. ფილმი ნომინირებული იყო BAFTA-ზე (სხვადასხვა ჯილდოს შორის – საუკეთესო ბრიტანული ფილმის კატეგორიაშიც) და გაიმარჯვა საუკეთესო დიზაინის ნომინაციაში. იგი აგრეთვე ნომინირებული იყო ორ ოსკარზე და გაიმარჯვა საუკეთესო კოსტიუმების დიზაინის კატეგორიაში, იქცა რა როულინგის ნაწარმოების მიხედვით გადაღებულ პირველ ფილმად, რომელსაც ეს ჯილდო მიენიჭა.
გაგრძელება
რესურსები ინტერნეტში
სქოლიო
2016 წლის ფილმები
2016 წლის 3D ფილმები
ამერიკული ფილმები
ამერიკული სათავგადასავლო ფილმები
ამერიკული ფენტეზი ფილმები
ბრიტანული ფილმები
ბრიტანული 3D ფილმები
ბრიტანული სათავგადასავლო ფილმები
ბრიტანული ფენტეზი ფილმები
ფილმები ჯ. კ. როულინგის ნაწარმოებების მიხედვით
ჯეიმზ ნიუტონ ჰოვარდის საუნდტრეკები
დევიდ იეიტსის ფილმები
ფილმები სტივ კლოვესის პროდიუსერობით
Heyday Films-ის ფილმები
IMAX-ის ფილმები
Warner Bros.-ის ფილმები